Consell Escolar, realitzat el passat 30 de gener de 2018 a la sala de mestres de l’escola Riera de Ribes, amb els següents acords:

* Des de la comissió de flexibilitat horària s’informa de la feina i planificació que s’està portant a terme. S’explica el malestar generat per la carta enviada a les famílies ja que era una carta per tot el municipi i es va entendre que era d’escola i aquesta podria condicionar la decisió final. Aquesta enquesta tenia l’objectiu de poder recollir la situació real i actual de Ribes, en cap cas era vinculant a cap modificació horària, que només seria possible en el moment en el que el Departament ho autoritzi i la Comunitat Educativa ho decideixi en unes votacions.
* Queden aprovades les sortides programades.
* Aprovat per unanimitat la liquidació de l’exercici econòmic 2017.
* Aprovat per unanimitat el pressupost de l’exercici 2018.
* Moments per parlar d’escola, s’informa del buidat de suggeriments de les famílies i la posterior concreció en xerrades d’experts, tallers temàtics de mestres i comunicació de processos d’alumnes. Es comparteix el díptic que es repartirà a les famílies.
* Consell d’Infants: s’informa que des de l’escola hi formem part del Consell d’Infants és un espai consultiu de l’Ajuntament format per un grup de nens i nenes que es reuneixen cada mes per opinar sobre el municipi. Aquests infants són representants de les escoles i concretament dels cursos de 5è i 6è. A cada classe d’aquests cursos s’escull una persona representarà a la seva aula. També hi ha un substitut/a que acudeix al Consell quan el/la Conseller/a no hi pot anar. És un espai perquè els infants del municipi puguin parlar i donar la seva opinió, un espai formal que permet escoltar-los, consultar-los i fer-los partícips de les decisions que es prenen i que els afecten com a ciutadans més petits, i que podran portar al plenari municipal a fi de contribuir a millorar la seva ciutat. Aquest any els temes són civisme i convivència. El Consell d’Infants té la seva seu a l’Ajuntament de Sant Pere de Ribes. Les sessions mensuals es fan cada mes en un emplaçament diferent, la Biblioteca de Les Roquetes i El Local de Ribes i la darrera sessió es farà al Ple del Consell a l’Ajuntament de Ribes.
* Camins amics, aquest curs s’iniciarà, de manera pilot, la proposta dels “Camins amics” que es va portar fa anys a l’Ajuntament per part d’un grup de famílies de l’escola. La proposta desenvolupa un camí escolar segur amb senyalitzacions especials i posterior carril bici a l’Avinguda onze de setembre i al Passeig Circumval·lació.
* Ús social del centre: demanda “Curs Mindfullnes” denegada per Consell tenint en compte el llistat de criteris que es van aprovar el passat 8 de juny de 2017.

Sant Pere de Ribes 30 de gener de 2018